b'\n_START_ARTICLE_\nDol Guldur\n_START_PARAGRAPH_\nDol Guldur ehk N\xc3\xb5iduse K\xc3\xbcngas, kus tuhatkond aastat elas kuri valitseja Surnumanaja \xc3\xbches orkide leegionide ja paljude kummituslike vaimudega, oli kurjuse kants. See rajati Kolmandal Ajastul, mil v\xc3\xb5imas Suur Rohelaas muutus aegamisi nii s\xc3\xbcngeks ja peljatud paigaks, et nimetati \xc3\xbcmber S\xc3\xbcnklaaneks ja kants ehitati selle edelaossa._NEWLINE_2063. aastal sisenes Dol Guldurisse v\xc3\xb5lur Gandalf, kes aga leidis, et saladuslik Surnumanaja on kadunud. Kuid 25.sajandiks oli ta senisest v\xc3\xb5imsamana tagasi tulnud._NEWLINE_2850. aastal suundus Gandalf uuesti Dol Guldurisse ja sai n\xc3\xbc\xc3\xbcd teada, et Surnumanaja on tegelikult S\xc3\xb5rmuste Isand Sauron. Sauron valitses seal aastani 2941, mil ta leidis pelgupaiga oma Mordori v\xc3\xb5imsas Mustas Kantsis._NEWLINE_2951. aastal aga v\xc3\xb5tsid v\xc3\xb5imu Dol Gulduris \xc3\xbcle 3 Sauroni k\xc3\xb5ige hirmu\xc3\xa4ratavamat teenrit, S\xc3\xb5rmusevaimu ehk Nazg\xc3\xbbli, kes kasutasid seda baasina P\xc3\xb5hja vabade rahvaste seas hirmu ja \xc3\xb5uduse k\xc3\xbclvamiseks._NEWLINE_S\xc3\xb5rmuse S\xc3\xb5jas r\xc3\xbcndasid Dol Gulduri kurjusev\xc3\xa4ed nii Lothl\xc3\xb3rieni kui Metsakuningriiki, kuid l\xc3\xb5puks h\xc3\xa4vitasid nende riikide haldjav\xc3\xa4ed nad sootuks. Dol Gulduri m\xc3\xbc\xc3\xbcrid kisti maha ning selle koopad ja keldrid avati ja puhastati kurjusest.'